alexandrainst/scandi-wiki huggingface dataset:
Nye Troms

Nye Troms er en avis som utgis i Målselv i Troms. Avisa dekker hovedsakelig kommunene Målselv, Bardu og Balsfjord. Den kom ut første gang i mars 1974. Avisa kommer ut tre ganger i uka. Eierne er for det meste småaksjonærer. Frem til 2008 hadde avisa eget trykkeri. Hovedredaksjonen ligger på Olsborg.

Første redaktør var Torstein Whittington Tengelsen som kom fra redaktørstillingen i Troms Folkeblad. Midt på 80-tallet forlot Tengelsen avisa og starta Framtid i Nord på Storslett i Nord-Troms. Ansvarlig redaktør er, per august 2022, Martin Kristiansen.

Opplag
Bekreftede netto opplagstall fra Mediebedriftenes Landsforening:

Referanser 
<div class="references-small">

</div class="references-small">

Eksterne lenker
 Nye Troms
 Nye Troms på Twitter

Aviser i Troms og Finnmark
Aviser etablert i 1974
Folkebladet

Folkebladet er en lokalavis som dekker Midt-Troms, og utkommer på Finnsnes. Avisen kommer ut seks dager i uken, mandag-lørdag. 

Avisen ble grunnlagt i 1965 som Troms Folkeblad, med Halvdan Kvernmo som den første redaktør. Georg Prahl Harbitz regnes også som en blant flere av avisens gründere. Avisen endret til sitt nåværende navn, Folkebladet i november 1990.

Folkebladet dekker Torsken, Berg, Tranøy, Lenvik, Sørreisa, Målselv, Bardu, Lavangen, Salangen og Dyrøy. Avisen har i dag totalt rundt 30 ansatte med hovedkontor ved Ringveien på Finnsnes, og lokalkontorer i Sjøvegan og Bardufoss. 

I dag er Folkebladet en del av mediekonsernet Polaris Media.

Folkebladets offisielle papiropplag var i 2012 på 6873 eksemplarer ifølge Mediebedriftenes Landsforening. Nettutgaven Folkebladet.no hadde i august 2016 gjennomsnittlig 42 702 sidevisninger per dag, og det gjennomsnittlige antall unike brukere per dag lå på 10 568. (Kilde: TNS Metrix/Scores offisielle målinger). Folkebladet har også en egen kanal for nett-TV, Folkebladet-TV.

Øvrig ledelse i Folkebladet: Nyhetsredaktør Maria Holm Simonsen, utviklingsredaktør Trond Sandnes, økonomisjef Tore Mikal Jensen, salgsleder Kirsti Pettersen og opplagsleder Heidi Moen Jakobsen.

Folkebladets redaktører 
 Halvdan Kvernmo (1965–1968)
 Adrian Skogmo (apr.-nov. 1968)
 Georg Prahl Harbitz (apr.-nov. 1968 sammen med Skogmo)
 Kjell A. Aarstein (nov. 1968-jan. 1969)
 Rolf Lofthus (1969–1971)
 Torstein Witthington Tengelsen (1972–1973)
 Jarle A. Larssen (1974–1987)
 Adrian Skogmo (1987–1989)
 Rolf A. Erstad (1989–1997)
 Steinulf Henriksen (1997-)

Opplag 
Bekreftede netto opplagstall fra Mediebedriftenes Landsforening:
 2006: 7 743
 2007: 7 778
 2008: 7 779
 2009: 7 545
 2010: 7 394
 2011: 7 042
 2012: 6 873
 2013: 6 450
 2014: 6 110
 2015: 5 657
 2016: 5 508
 2017: 5 425

Referanser 
<div class="references-small">

</div class="references-small">

Eksterne lenker 
 Folkebladet.no

Aviser i Troms og Finnmark
Polaris Media
Kultur i Senja
Aviser etablert i 1965
1965 i Norge
Framtid i Nord

Framtid i Nord er en avis som utgis i Nord-Troms, og utgis to ganger i uken, på tirsdag og fredag. Før 3. mars 2017 ble avisen utgitt på tirsdag, torsdag og lørdag. Ansvarlig redaktør er Kjetil Martesønn Skog.

Opplag
Bekreftede netto opplagstall fra Mediebedriftenes Landsforening:

Referanser 
<div class="references-small">

</div class="references-small">

Eksterne lenker
 Framtid i Nord
 Skannet utgave hos Nasjonalbiblioteket:  

Aviser i Troms og Finnmark
Polaris Media
Aviser etablert i 1988
Andøyposten

Andøyposten er en avis som utgis på Andenes i Nordland fylke. Avisen ble grunnlagt i 1979, og er lokalavis for Andøy kommune.

Avisen ble trykket i eget trykkeri fram til mai 2008. Fra og med utgaven 20. mai 2008 ble avisen trykket hos Harstad Tidende i Harstad. Da ble avisen også for første gang trykket med fargebilder.

I mars 2009 meldte Harstad Tidende at Harstad Tidende AS og Harstad Tidende Gruppen AS overtar som Andøypostens hovedeier, etter at de har kjøpt seg opp fra 34 til 80 prosent av aksjene i avisen.

Andre aviser i Vesterålen
 Bladet Vesterålen
 SortlandsAvisa
 Vesterålen Online
 Vesteraalens Avis
 Øksnesavisa

Opplag
Bekreftede netto opplagstall fra Mediebedriftenes Landsforening:

Referanser 
<div class="references-small">

</div class="references-small">

Eksterne lenker
 Andøyposten

Aviser i Nordland
Polaris Media
Kultur i Andøy
Aviser etablert i 1979
Næringsliv i Andøy
Avisa Nordland

Avisa Nordland er en lokal tabloidavis som utgis daglig i Bodø og nabokommunene i Salten, både i papir- og nettutgave. Avisa kom ut første gang 18. februar 2002, og er et resultat av en fusjon mellom de tidligere Bodø-avisene Nordlands Framtid (etabl. 1910) og Nordlandsposten (etabl. 1862). Aviskonkurransen i byen ble sett på som en av landets tøffeste før den endte med en fusjon av de to konkurrentene i 2002.

Lokaler 
Avisa Nordland flyttet i 2003 inn i det gamle Nordlandsbankbygget i Storgata 38 i Bodø. I 2013 flyttet Avisa Nordland til det nye kontorbygget Central Atrium i Dronningens Gate 18. Avisa har avdelingskontorer på Fauske, Oppeid og Ørnes.

Utgivelser 
Avisa Nordland gir daglig (mandag - lørdag) ut papiravis. AN gir også ut bilaget AN Bil 7-8 ganger i året, samt en rekke andre bilag mer sporadisk.

Avisa Nordland startet i 2005 TV-sendinger under navnet «AN nyheter». TV-kanalen fikk i 2009 navnet «ANtv» og hadde sin siste sending 30. oktober 2009.

Sjefredaktør
Følgende personer har vært ansvarlig redaktør i Avisa Nordland. Avisa benytter tittelen sjefredaktør for avisas øverste redaksjonelle stilling.
2002–2004: Thor Woje
2004–2007: Tone Jensen 
2007–: Jan-Eirik Hanssen

Øvrige redaktører er Børje Klæboe Eidissen, Vibeke Madsen, Markus Rask Jensen og Børre Arntzen. 

Administrerende direktør er Bjarne Holgersen.

Opplag 
Bekreftede netto opplagstall fra Mediebedriftenes Landsforening:

Referanser

Eksterne lenker
 
 Storgata 38 i  Arkitekturguide for Nord-Norge.

Aviser i Nordland
Polaris Media
Kultur i Bodø
Aviser etablert i 2002
Aviser eid av Amedia
Brønnøysunds Avis

Brønnøysunds Avis er en dagsavis som utgis i Brønnøysund i Nordland. Den kom ut første gang 7. oktober 1920. Avisa kommer ut tre dager i uka, tirsdag, torsdag og lørdag. Fra 1. februar 2017 utkommer avisen to dager i uken: tirsdag og fredag. Fra samme dato innførte avisen pluss-løsning på nett.

Brønnøysunds Avis ble første norske dagsavis som etablerte egen nettavis, lansert 6. mars 1995 (to dager før Dagbladet). Ansvarlig for dette var den svært datainteresserte redaktør Petter Stephan Krokaa.

Største aksjonær er Harstad Tidende Gruppen. Ansvarlig redaktør siden 13. september 2012 er Matti Riesto.

Avisen har fått ekstra oppmerksomhet etter å ha blitt vist på NRKs TV-program Storbynatt flere ganger.

Opplag
Bekreftede netto opplagstall fra Mediebedriftenes Landsforening:

Referanser 
<div class="references-small">

</div class="references-small">

Eksterne lenker 
 Brønnøysunds Avis
 Brønnøysunds Avis – en tydelig og sprek 90-åring  (om avisa)

Aviser i Nordland
Polaris Media
Kultur i Brønnøy
Aviser etablert i 1920
Næringsliv i Brønnøy
Fremover

Fremover er en avis som utgis fire dager i uken i Narvik i Nordland. Mediehuset er en del av mediekonsernet Amedia. Avisen dekker det geografiske området Ofoten og Indre Sør-Troms, samt hele verden med sin digitale PDF-versjon av avisen. Det innebærer at avisen bringer nyheter fra kommunene Narvik (inkludert tidligere Ballangen og Tysfjord), Evenes, Tjeldsund, Bardu, Gratangen, Lavangen og Salangen.

Roger Bergersen var en sentral leder og ansvarlig redaktør i 25 år hos Fremover. Høsten 2010 valgte han å trekke seg til fordel for å bli ordførerkandidat for AP. Terje Næsje gikk inn i rollen som konstituert ansvarlig redaktør, mens Line Holand overtok som ansvarlig redaktør/administrerende direktør 1. juni 2011. *  Holand forlot stillingen i forbindelse med en intern konflikt i avisen i 2012. Tone Angell Jensen overtok som konstituert sjefredaktør samme år og ble fast tilsatt i 2013. I oktober 2016 startet Christian Senning Andersen i jobben som sjefredaktør og administrerende direktør. Per 04.11.2022 innehar han fortsatt denne stillingen.

Øvrig redaksjonell ledelse i Fremover er Terje Næsje (samfunnsredaktør) og Roger Danielsen (redaktør). Morten Koster Martinussen tiltrådte i mars 2020 i stillingen som salgssjef, og Rune Dahl er byråleder for FremoverLab.

Fra 2005 til 2008 drev Fremover i samarbeid med Jærradiogruppen, som også eies av A-pressen, Radio Narvik.

I dag driver Mediehuset Fremover både papiravis og nettavis. Fra og med 13. mars 2017 kommer papiravisa ut fire dager i uka: mandag, onsdag, torsdag og fredag.

I april 2020 åpnet Fremover lokalkontor i Ballangen, for å kunne være til stede i hele nye Narvik kommune som ble etablert 1. januar 2020.

Avisen er innklaget for Pressens faglige utvalg 18 ganger, og er felt for brudd på god presseskikk i 12 av klagene.

Opplag
Bekreftede netto opplagstall fra Mediebedriftenes Landsforening:
 2006: 9 448
 2007: 9 472
 2008: 8 835
 2009: 8 220
 2010: 7 980
 2011: 7 674
 2012: 7 812
 2013: 7 441
 2014: 7 083
 2015: 6 740
 2016: 6 763
 2017: 6 806
 2018: 7347
 2019: 7 689

Referanser

Eksterne lenker 
 

Aviser i Nordland
Kultur i Narvik
Aviser etablert i 1903
Aviser eid av Amedia
Helgelendingen

Helgelendingen (fram til 2014 Helgeland Arbeiderblad), er en avis som utgis i Mosjøen i Nordland. 30. mai 2017 ble antall papirutgivelser redusert fra seks til fire i uken. Mediehuset Helgelendingen AS er eid av Amedia, landets største mediekonsern for lokalaviser. 

5. mai 2017 lanserte Helgelendingen - og Rana Blad -  en sjudagers digital avis, Nyhetsdøgnet, ifølge pressemelding fra Amedia. 

Dekningsområdet til avisa er Midt- og Sør-Helgeland. Avisa har tidligere hatt avdelingskontorer i Sandnessjøen (ble stengt ved nyttår i 2017) og Brønnøysund. Den 14. mai 2019 åpent avisa igjen et avdelingskontor i Sandnessjøen. Avdelingen drifter nettavisen iSandnessjøen, med dekningsområde Sandnessjøen og Leirfjord.

Historie 
Avisa kom ut første gang som Vefsna Arbeiderblad 31. oktober 1929.
 
Avisa kom ut to ganger ukentlig og kostet 3 kroner for et helt år. 10. april 1931 ble avisa slått sammen med Helgeland Arbeiderblad, som siden august 1930 hadde kommet ut i Sandnessjøen. Allerede samme år flyttet avisa tilbake til Mosjøen, men navnet tok avisa med seg.

Da tyskerne okkuperte Norge I 1940 ble avisa stanset fordi daværende redaktør og disponent Torfinn Skogsaas ikke ville utgi ei NS-avis. Da ble avisas utstyr beslaglagt og i 1941 startet okkupantene sin egen avis; Helgeland Folkeblad. Etter krigen startet Skogsaas Mosjø-Pressen sammen med sin gamle konkurrent Nordlands Folkeblad. Men etter et par uker fikk Mosjøen igjen to konkurrerende aviser.

Nordlands Folkeblad gikk inn i 1955, og da ble Helgeland Arbeiderblad eneavis I Mosjøen. Avisa var privateid fram til 1952 da et lokalt andelslag fra arbeiderbevegelsen overtok driften. Offset-trykk ble innført i 1970, og i 1985 gjorde dataalderen sitt inntog. Midt på 1980-tallet brøt avisa med eierne og erklærte seg fri og uavhengig.

Før krigen hadde avisa lokaler i en bygning på dagens torg. Tyskerne etablerte seg i den såkalte Grøftremgården (Petter Bechs gate 6), og der fortsatte avisa til nybygget i Fearnleys gate 23 sto ferdig i 1963. I 2009 flyttet avisa til dagens lokaler i Vefsnvegen 7. Samtidig tok avisa i bruk nybygd trykkeri på samme adresse.

Redaktører
Enledere
 Halfdan Moe Jacobsen 1929-1934
 Torfinn Skogsås 1934-1957
 
Disponenter/direktører
 Torfinn Skogaas 1957-1974
 Olav Jensen 1974-1999
 Mona Kristine Rosvold 2000-2006
 Per B Brochmann 2006-2008
  
Redaktører
 Einar Jensen 1957-1980
 Eirik Moe 1980-1984
 Are Andersen 1984-2008
 
Enledere
 Geir-Arne Glad 2008-2013
 Petter Stocke-Nicolaisen 2013-2015
 Geir-Arne Glad 2015-2022
 Jonas Brække 2022-

Opplag
Bekreftede netto opplagstall fra Mediebedriftenes Landsforening:

Referanser 
<div class="references-small">

</div class="references-small">

Eksterne lenker 
 www.helg.no (Helgelendingen)
 www.issj.no (iSandnessjøen)
 https://web.archive.org/web/20150218142858/http://gamle-bilder-imidten.origo.no/-/bulletin/show/270828_her-ble-ha-foedt-i-1929
 https://web.archive.org/web/20150218120751/http://gamle-bilder-imidten.origo.no/-/image_album/show/14663_helgeland-arbeiderblad?page=1

Aviser i Nordland
Kultur i Vefsn
Aviser etablert i 1929
Aviser eid av Amedia
Oppland Arbeiderblad

Oppland Arbeiderblad, forkortet OA, er den regionale avisa for Vestoppland og Valdres. OA har hovedkvarter i Telegrafen i Øvre Torvgate på Gjøvik. OA ble dannet i 1924 som en radikal, sosialistisk avis, men ble etter hvert en lojal Arbeiderparti-avis. Oppland Arbeiderblad er nå politisk uavhengig.  

Etter at konkurrenten Samhold/Velgeren gikk konkurs i 1998, har Oppland Arbeiderblad avismonopol i Gjøvik-området (med unntak av to gratisaviser). 31. oktober 2022 reduserer avisen antall ukentlige utgivelser fra seks til tre; tirsdag, torsdag og lørdag.

Nettutgaven oa.no begynte høsten 1998.

Oppland Arbeiderblad gir også ut den digitale avisa Toten Idag.

Opplag
Bekreftede netto opplagstall fra Mediebedriftenes Landsforening:

Ansvarlig redaktør 
 Johannes Stubberud 1924-1926
 Niels Ødegaard 1926-1940
 Sigurd Solheim 1945-1960
 Arvid Dyrendal 1961-1971
 Leif Sveen 1971-1994
 Jens Olai Jenssen 1994-2012
 Tonje Sagstuen 2012-2014
 Frode Klevrud (konst.) 2014-2015
 Marit Kleppe Egge 2015-2016
 Line Ramsrud (konst.) 2016-2017
 Erik Sønstelie 2017-

Referanser 
<div class="references-small">

</div class="references-small">

Eksterne lenker 
 Oppland Arbeiderblad
 Oppland Arbeiderblad i Medieregisteret 
Oppland Arbeiderblad i skannet utgave hos Nasjonalbiblioteket

Kultur i Gjøvik
Aviser i Innlandet
Aviser etablert i 1924
Aviser eid av Amedia
Lofotposten

Lofotposten er en avis som utgis i Svolvær i Nordland. Avisen ble grunnlagt i 1896. Avisen driver nettstedet lofotposten.no, som er det største lokale nyhetsnettstedet i Lofoten. Lofotposten har kontorer både i Svolvær i Vågan kommune og på Leknes i Vestvågøy.

I 2018 er det 17 ansatte i bedriften.

Lofotposten eies av Amedia.

Lofotposten ledes av Marianne Steffensen Kielland som er administrerende direktør og sjefredaktør.

Trykkeriet
Lofotposten hadde sitt eget trykkeri siden avisen ble grunnlagt i 1896, og både Lofotposten og Lofot-Tidende ble trykket der. I en periode fram til april 2008 ble også Vesteraalens Avis trykket hos Lofotpostens trykkeri. Trykkeriet i Svolvær ble nedlagt 1. oktober 2009.

Kaffetorsk
«Kaffetorsk» er et uttrykk som brukes i Lofoten om torsk over 30 kilogram fisket i skreisesongen. Lofotposten har siden 1975 trykket bilder leserne sender inn av kaffetorsk og belønnet innsendere med én kilo kaffe og et kaffetorskdiplom. Diplomet er utformet av den lokale kustneren Dagfinn Bakke. I 2018 ble det delt ut 348 kilo kaffetorskkaffe. I 2016 var det rekordsesong med 489 kaffetorsker.

Opplag
Bekreftede netto opplagstall fra Mediebedriftenes Landsforening:
Bekreftede netto opplagstall fra Mediebedriftenes Landsforening:

Andre aviser i Lofoten

 Lofot-Tidende
Avisa Lofoten

Referanser
<div class="references-small">

</div class="references-small">

Eksterne lenker 
 Lofotposten

Aviser i Nordland
Kultur i Vågan
Lofoten
Aviser etablert i 1896
Aviser eid av Amedia
1896 i Norge
Lofot-Tidende

Lofot-Tidende og lofot-tidende.no er en avis som utgis på Leknes i Vestvågøy. Papiravisen kommer ut én gang i uka, på torsdager. Lofot-Tidende dekker kommunene Vestvågøy, Flakstad og Moskenes i Nordland fylke, og har åtte ansatte. Sjefredaktør og daglig leder er Kent Roar Nybø.

Lofot-Tidende så dagens lys i 1952. Avisen var eid av familien Nordahl på Leknes, men ble solgt til partiet Høyre noen år senere, og gikk inn i 1958. Dagens versjon så dagens lys 12. november 1987. Avisen var da eid av Even Carlsen, Kenneth Grav og Sverre Christoffersen. Starten var motivert av Lofotpostens neglisjering av Lofotens største kommune, Vestvågøy. Avisen ble solgt til A-pressen i 1998, og etter innsigelser fra Medietilsynet, helt opp til Høyesterett, ble det endelig fastslått i 2000 at avisen var og er en avis eid av A-pressen, senere Amedia.

Kenneth Grav var redaktør av avisen fra 1987 til sommeren 2008. Han var også daglig leder av avisen fra 2000. Rune Andreassen overtok som redaktør etter Grav.

I november 2014 slo konsernet sammen Lofot-Tidende med Lofotposten. Samtidig ble antall utgivelser for Lofot-Tidende redusert fra to til én dag i uka, og lofot-tidende.no ble lagt ned. Det skapte sterke reaksjoner i Midt- og Vest-Lofoten, og lokale aktører startet opp en ny avis, Avisa Lofoten. Amedia besluttet i 2015 å snu på flisa, og i september 2015 sto Lofot-Tidende igjen på egne bein med én utgivelse i uka. 1. oktober var det også blåst liv i lofot-tidende.no.

Lofot-Tidende ble to ganger kåret til årets lokalavis av Landslaget for lokalaviser, LLA. Det skjedde i 1989 og i 1995. Avisen har ved flere anledninger fått hederlig omtale av LLA.

Lofot-Tidende ble ved oppstarten trykket hos Brønnøysunds avis. Senere ble trykken flyttet til Nordlands Framtid i Bodø. Fra 2004 ble avisen trykket i Lofotpostens trykkeri i Svolvær fram til 1. oktober 2009, da trykkeriet i Svolvær ble nedlagt. Etter nedleggelsen av trykkeriet blir begge avisene trykket hos K. Nordahls Trykkeri på Sortland, der også Bladet Vesterålen blir trykket.. Avisen trykkes i dag i Harstad.

Andre aviser i Lofoten
 Lofoten Online
 Lofotposten
 Våganavisa
Avisa Lofoten

Opplag
Bekreftede netto opplagstall fra Mediebedriftenes Landsforening:

Referanser
<div class="references-small">

</div class="references-small">

Eksterne lenker
 Lofot-Tidende

Aviser i Nordland
Kultur i Vestvågøy
Aviser etablert i 1987
Aviser eid av Amedia
Rana Blad

Rana Blad er en lokalavis som utgis i Mo i Rana på Helgeland i Nordland. Avisen ble grunnlagt i 1902 av Redvald Knudtson under navnet Dunderlandsdølen, og har historisk vært et organ for arbeiderbevegelsen og Det norske Arbeiderparti. I 1918 skiftet avisen navn til Helgelands Fremtid, før den gjenoppsto som Dunderlandsdølen i 1921. De tyske okkupantene stoppet avisen fra 1941 fram til frigjøringen i 1945. I 1947 skiftet den navn til Rana Blad. Avisas dekningsområde er Nord-Helgeland.

Rana Blad var i 1965 den andre norske avisen (etter Jarlsberg i 1964) som gikk over til offsettrykk.

Kirsti Nielsen var ansvarlig redaktør i avisen fra 1994 til 2014. I 2008 ble hun også administrerende direktør i avisen. I januar 2014 kunngjorde hun sin avgang sommeren eller høsten 2014. Nåværende sjefsredaktør er Marit Ulriksen.
30. mai 2017 ble antall papirutgivelser redusert fra seks til fire i uken. 5. mai 2017 lanserte Rana Blad og Helgelendingen en sjudagers digital avis, Nyhetsdøgnet, ifølge pressemelding fra Amedia.

Ansvarlig redaktør 
Ansvarlig redaktør i Rana Blad:

Dunderlandsdølen/Helgelands Fremtid/Dunderlandsdølen:
 Redvald Knudtson 1902–1945
 Roald Knudtson 1945–1947

Rana Blad:
 Odd Lien 1947–1949
 Ole Moe 1949–1970
 Øivind Hirsti 1970–1990
 Svein Meyer Svendsen 1990–1994
 Kirsti Nilsen 1994–2014
 Tore Bratt 2014–2016
 Marit Ulriksen 2016–

Opplag 
Bekreftede netto opplagstall fra Mediebedriftenes Landsforening:

Litteratur 
 Øyvind Hirsti: Folkets røst i 90 år: Dunderlandsdølen, Helgelands Fremtid, Rana blad 1902-92, Rana Blad, Mo i Rana, 1992, ISBN 82-992695-0-4

Referanser

Eksterne lenker 
 

Aviser i Nordland
Næringsliv i Rana
Aviser etablert i 1902
Aviser eid av Amedia
1902 i Norge
Saltenposten

Saltenposten er en avis som utgis i Nordland, med Indre Salten (dvs kommunene Fauske, Saltdal, Beiarn og Sørfold) som dekningsområde. Ansvarlig redaktør er Frank Øvrewall. Avisen har hovedkontor på Fauske.

26. april 1995 kom Saltenposten ut for første gang. I begynnelsen var det en ukesavis, som hadde hovedsete på Fauske.

I januar 1999 ble bemanningen doblet og mer av produksjonen ble flyttet fra eierne av Nordlandsposten til kontorene på Fauske.

Da avisfusjonen mellom Nordlandsposten og Nordlands Framtid var en realitet i februar 2002, fikk Saltenposten mulighet til å stå på egne ben. Dette gjennom å stable på plass et nytt eierskap. Fra å være eid av et konsern ble avisa eid lokalt av privatpersoner og bedrifter i Indre Salten. Eierskapet har blitt noe forandret i forhold til lokalisering, og de største eierne er nåOdd Reidar Øie fra Snarøya og Helgelands Blad fra Sandnessjøen.

Redaktører i Saltenposten 
Trond Raaum 1995 – 1996
Tomas Evjen 1997 – 1999
Arild Bjørnbakk 2000 – 2006
Frank Øvrewall 2006 –

Utgivelser 
Saltenposten utgis i papirutgave onsdager og lørdager.

Opplag 
Bekreftede netto opplagstall fra Mediebedriftenes Landsforening:
 2006: 4 860
 2007: 4 930
 2008: 4 972
 2009: 4 987
 2010: 4 999
 2011: 4 831
 2012: 4 783
 2013: 4 717
 2014: 4 612
 2015: 4 372
 2016  4 425
 2017  4 334

Referanser 
<div class="references-small">

</div class="references-small">

Eksterne lenker 
 Saltenposten
 https://kaskjer.saltenposten.no/

Aviser i Nordland
Aviser etablert i 1995
Vesteraalens Avis

Vesteraalens Avis er en avis som utgis på Stokmarknes i Nordland. Avisen kom første gang ut 5. mai 1892, og den er dermed Nordlands eldste avis. I 1905 ble Nanna With avisens og landets første kvinnelige redaktør. Vesteraalens Avis dekket tidligere hele Vesterålen, men har i dag bare Hadsel kommune som dekningsområde. Avisen er politisk uavhengig. Den trykkes fra 1. april 2008 av HTG Trykk i Harstad, etter at den i flere år ble trykket av Lofotposten i Svolvær. Nettutgave siden 2005.

Ansvarlig redaktør

 Margot Notø Vik      1975-1991
 Silje Nilsen                    2013-  2014
Geir Bjørn Nilsen           2015-2017
Atle Nielsen                   2017-2019
Martin Kristiansen         2019-

Andre aviser i Vesterålen
 Andøyposten
 Bladet Vesterålen
 SortlandsAvisa
 Vesterålen Online
 Øksnesavisa

Opplag
Bekreftede netto opplagstall fra Mediebedriftenes Landsforening:
 2006: 2 577
 2007: 2 519
 2008: 2 388
 2009: 2 329
 2010: 2 359
 2011: 2 230
 2012: 2 215
 2013: 2 184
 2014: 2 210
 2015: 2 112
 2016: 2 022
 2017: 1 880

Referanser
<div class="references-small">

</div class="references-small">

Eksterne lenker 
 Vesteraalens Avis

Aviser i Nordland
Polaris Media
Kultur i Hadsel
Vesterålen
Aviser etablert i 1892
Næringsliv i Hadsel
Frostingen

Frostingen er en lokalavis som utgis i Frosta kommune og tettstedet Åsen i Nord-Trøndelag. Avisen ble etablert i 1919 av Per Viktor Mostad, som også var redaktør det første året.

Opplag
Bekreftede netto opplagstall fra Norsk Opplagskontroll og Landslaget for lokalaviser:

 2004: 
 2005: 
 2006: 
 2007: 
 2008: 
 2009: 
 2010: 
 2011: 
 2012: 
 2013: 
 2014: 
 2015: 
 2016: 
 2017: 
 2018:

Referanser

Eksterne lenker 
 

Aviser i Trøndelag
Kultur i Frosta
Aviser etablert i 1919
Namdalsavisa

Namdalsavisa er en dagsavis som utgis i Nord-Trøndelag. Hovedredaksjonen ligger i Namsos, men avisen har journalister utplassert i hele Namdalen, hvor den også har sitt hovedområde. Avisen er eid av Trønder-Avisa. Sjefredaktør og administrerende direktør er Kim Riseth.

Avisen het opprinnelig Namdal Arbeiderblad og var et organ for Arbeiderpartiet, men skiftet navn i 1995.

Opplag
Bekreftede netto opplagstall fra Mediebedriftenes Landsforening:

Ansvarlige redaktører 
Johan Røbergvik 1916–1917
Johannes Eide 1917–1921
Hermann Thornes 1921–1924
Arne Kvernvik 1924–1927
Hermann Thornes 1924–1940
Sigurd Krekling 1945–1970
Guttorm Hansen (kst.) 1955–1956
Gunnar Solum 1970–1976
Torgeir Winnberg 1976–1980
Rolv A. Amdal 1980–1984
Morten Nordmeland 1984–1997
Svein H. Karlsen 1997–2010
Kim Riseth 2010–d.d.

Referanser
<div class="references-small">

</div class="references-small">

Eksterne lenker
 namdalsavisa.no

Aviser i Trøndelag
Kultur i Namsos
Aviser etablert i 1917
Aviser eid av Amedia
Ytringen Avis

Ytringen Avis er en avis som utgis i Kolvereid i Nærøysund kommune i Nord-Trøndelag. Avisen gis ut en gang i uka, torsdag. I tillegg til Nærøysund, dekker avisen nabokommunene Leka og Bindal.

Opplag
Bekreftede netto opplagstall fra Mediebedriftenes Landsforening:
 2006: 3 138 
 2007: 3 344
 2008: 3 610
 2009: 3 566
 2010: 3 478
 2011: 3 341
 2012: 3 083
 2013: 3 038
 2014: 3 837
 2015: 3 737
 2016: 3 563
 2017: 3 393

Referanser
<div class="references-small">

</div class="references-small">

Eksterne lenker 
 Ytringen Avis

Aviser i Trøndelag
Kultur i Nærøysund
Aviser etablert i 1982